Na temelju članka 12. Odluke o zakupu javnih površina („Glasnik Grada Zadra“ broj 15/17 i 3/21), članka 6. Plana korištenja javnih površina ( „Glasnik Grada Zadra“ br. 16/17, 4/18, 5/18, 3/19, 5/19, 6/20 i 2/21) i Odluke Gradonačelnika Grada Zadra, KLASA: 363-01/23-01/78, URBROJ:2198/01-2-23-2 od .27. ožujka 2023. godine, Gradonačelnik Grada Zadra objavljuje sljedeći

**JAVNI NATJEČAJ**

**za davanje u zakup javne površine**

**1**. Predmet natječaja je davanje u zakup javne površine na području Grada Zadra, za postavu pokretnih naprava za prezentaciju brodskih izleta, kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **R.****b.** | **Lokacija** | **Broj prodajnih mjesta** | **Površina****u m2** | **Djelatnost****(namjena)** | **Početni** **iznos zakupnine****u eurima za cijelo razdoblje bez uračunatog PDV-a** | **Trajanje zakupa**  | **Iznos jamčevine u kunama**  |
| **1.** | **Obala kralja Tomislava** | **1****(prod. mj. br. 1)** | **4** | **Prezentacija** **brodskih izleta** | **663,61 EUR** | **do** **27. 10. 2023.** | **663,61 EUR** |

**2.** Pravo sudjelovanja na javnom natječaju pod red. brojem 1. imaju pravne i fizičke osobe koje su registrirane za obavljanje djelatnosti pomorskog i obalnog prijevoza putnika ili djelatnost putničke agencije.

**3.** Za sudjelovanje na javnom natječaju, natjecatelji su dužni uplatiti jamčevinu na žiro-račun Proračun Grada Zadra broj IBAN HR5924070001852000009, sa svrhom uplate „jamčevina“ model HR26, poziv na broj 5738-035-OIB.

 **4.** Detaljne obavijesti o navedenoj lokaciji i oznaku na grafičkom prikazu zainteresirani mogu dobiti u Upravnom odjelu za gospodarenje gradskom imovinom, Narodni trg 1, soba broj 16 (prizemlje).

**5.** Pisana ponuda za sudjelovanje u natječaju mora sadržavati:

 **a)** ime i prezime, odnosno naziv ponuditelja, OIB i točnu adresu ponuditelja, te broj žiro računa za povrat jamčevine,

 **b)** oznaku lokacije i broj prodajnog mjesta za koju se daje ponuda u natječaju,

 **c)** namjenu, to jest djelatnost koja će se na javnoj površini obavljati,

 **d)** ponuđeni iznos zakupnine izražen u apsolutnom iznosu u kunama.

 **Uz ponudu ponuditelji natječaja moraju dostaviti:**

 **e)** original ili ovjerenu presliku Izvatka iz sudskog registra za pravnu osobu ili original ili ovjerenu presliku Izvatka iz obrtnog registra za fizičku osobu, ne stariji od 30 (trideset) dana,

 **f)** dokaz o uplaćenoj jamčevini,

 **g)** potvrdu Upravnog odjela za financije, da nema nepodmirenih dugovanja nastalih prema Gradu Zadru, ne starija od 8 (osam) dana, od dana raspisivanja natječaja,

 **h)** presliku osobne iskaznice ili putovnice za fizičku osobu.

 **6.** Ponuditelji koji se natječu, moraju imati podmirene sve dospjele obveze prema Gradu Zadru.

 **7.** Ponude se mogu povući najkasnije do trenutka otvaranja ponuda. Ponuditelji koji povuku ponudu do trenutka javnog otvaranja ponuda imaju pravo na povrat jamčevine.

Ako nakon donesene odluke o dodjeli javne površine najpovoljniji ponuditelj odustane od dobivene javne površine i sklapanja ugovora o zakupu, gubi pravo na povrat jamčevine, a za predmetnu javnu površinu natječaj će se ponoviti.

 **8.** Najpovoljniji ponuditelj za javne površine pod red. br. 1., koji bude izabran dužan je u roku 8 (osam) dana po primitku obavijesti uplatiti razliku između uplaćene jamčevine i najpovoljnije ponude u javnom natječaju i zaključiti ugovor o zakupu javne površine. U protivnom smatrat će se da je odustao od ugovora, te gubi pravo na povrat jamčevine.

  **9.** Ponude se dostavljaju u zatvorenoj omotnici na adresu:

**GRAD ZADAR**

 **Povjerenstvo za provedbu javnog natječaja**

 **s naznakom „za natječaj“ Klasa: 363-01/23-01/78**

 **Narodni trg 1, 23000 ZADAR**

preporučenom pošiljkom ili dostavom na pisarnicu Grada Zadra, te bez obzira na način dostave rok za dostavu ponuda je zaključno do dana i sata objavljenog javnog otvaranja ponuda, odnosno ponuda mora biti zaprimljena na gradskoj pisarnici do tog trenutka.

 **10.** Javno otvaranje ponuda izvršit će Povjerenstvo, dana 18. travanja 2023. godine, u 13,00 sati, u Velikoj vijećnici, Narodni trg 1, Zadar.

 Otvaranju ponuda mogu biti nazočni ponuditelji ili njihovi ovlašteni predstavnici.

 **11.** Povjerenstvo neće razmatrati nepotpune, nepravovremene i neprecizne pristigle ponude, ni ponude sudionika javnog natječaja koji nisu podmirili sve svoje dospjele financijske obveze prema Gradu Zadru.

 **12.** U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine, pravo prvenstva ima ponuditelj čija ponuda je ranije zaprimljena na pisarnici Grada Zadra.

 **13.** Sudionici natječaja bit će pismeno obaviješteni o izboru najpovoljnijeg ponuditelja u roku od 15 (petnaest) dana nakon otvaranja ponuda. Sudionicima javnog natječaja čije ponude ne budu prihvaćene, jamčevina će se vratiti nakon dovršetka natječaja.

 **14.** Sudioniku javnog natječaja čija ponuda bude utvrđena kao najpovoljnija, uplaćena jamčevina uračunat će se u utvrđeni iznos zakupnine.

 **15.** Gradonačelnik Grada Zadra zadržava pravo da nakon isteka roka iz natječaja u cjelini ili djelomično poništi natječaj, bez iznošenja razloga.

GRADONAČELNIK GRADA ZADRA